KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. augusztus 30 –i rendkívüli ülésére)


TÁRGY: 	AZ EGÉSZSÉGÜGYI, GYERMEKJÓLÉTI ÉS SZOCIÁLS INTÉZMÉNY SZAKMAI PROGRAMJÁNAK MÓDOSÍTÁSA


Kiskőrös Város Önkormányzata a gyermekek védelméről és a gyámügyi igazgatásról szóló 1997. évi XXXI. törvény 94. § (3) bekezdés a) pontja alapján az Egészségügyi, Gyermekjóléti és Szociális Intézmény (a továbbiakban: intézmény) 6200 Kiskőrös, Árpád utca 6. szám alatti telephelyén biztosítja a bölcsődei ellátást.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 41. § (2) bekezdése alapján a Bölcsődei nevelés-gondozás országos alapprogramja alapján a bölcsődei ellátást biztosító intézmény, szolgáltató helyi szakmai programot készít.

[bookmark: _Hlk143852425]Kiskőrös Város Képviselő-testülete az Egészségügyi, Gyermekjóléti és Szociális Intézmény jelenleg hatályos szakmai programját (továbbiakban: Szakmai Program) a 78/2022. sz. Képviselő-testületi határozatával fogadta el.

A gyermekjogi képviselői feladatokat dr. Babenyecz Mónikától 2023.08.01. napjától Illésné Áncsán Aranka vette át, emiatt a Szakmai Programban és házirendben a gyermekjogi képviselő adatait módosítani szükséges.

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet (a továbbiakban: Kormányrendeletet) 6. § (1) bekezdése szerint a szolgáltatói nyilvántartás engedélyesként tartalmazza többek között a bölcsődei férőhelyszámot. A Kormányrendelet 27. § (1) bekezdése szerint a fenntartó köteles kérelmezni az adatmódosítást, ha a szolgáltatói nyilvántartásba bejegyzett adatok megváltoznak. A Kormányrendelet 28. § (2) bekezdése értelmében a férőhelyszám emelésére vonatkozó adatmódosítást a fenntartónak azt megelőzően kell kérelmezni, hogy az engedélyest elkezdené az adatmódosítás iránti kérelemben foglaltaknak megfelelően működtetni. A Kormányrendelet 27. § (3) bekezdése alapján az adatmódosítás iránti kérelemhez csak a változással összefüggő, valamint az adatmódosítás során jogszabály alapján vizsgálandó egyéb körülményekkel kapcsolatos – a Kormányrendelet 5. melléklet szerinti – iratokat kell csatolni.
23. § (1) *  A fenntartó köteles az általánosan illetékes működést engedélyező szervnek a változást követő tizenöt napon belül bejelenteni, ha
a) *  – nappali szociális ellátás, bentlakásos szociális intézményi ellátás, támogatott lakhatás, fejlesztő foglalkoztatás, gyermekek napközbeni ellátása, gyermekek esélynövelő szolgáltatása, gyermekek átmeneti otthona, családok átmeneti otthona, gyermekotthon és utógondozó otthon esetén – a szolgáltatásba korábban erre a célra nem szolgáló épületet (épületrészt) vont be, vagy a szolgáltatásból korábban erre a célra szolgáló épületet (épületrészt) vont ki, ide nem értve a Gyvt. 44/B. § (3) bekezdés d) pontja szerinti épületet (épületrészt),
b) a bejegyzés alapjául szolgáló, az a) pontban nem említett lényeges körülményben változás következett be, így különösen, ha a személyi vagy tárgyi feltételek lényegesen megváltoznak, a szolgáltató, engedélyes vezetőjének személye megváltozik, vagy a szakmai program, illetve az ellátási szerződés lényeges eleme megváltozik,

A Kormányrendelet 8. § (2) bekezdése szerint adatmódosítás esetén az engedélyes – ha a működést engedélyező szerv későbbi időpontot nem állapít meg – az adatmódosítás véglegessé válásának időpontjától kezdődően működtethető az adatmódosításnak megfelelően.

[bookmark: _Hlk143852384]A 2022. évi LXXIII. törvény 5. egyes egészségügyi tárgyú törvények módosítása pontjának 17§-a alapján Az Eatv. 3/A. alcíme a következő 6/B. §-sal egészül ki: 
„6/B. § (1) Az állam az egészségügyi alapellátás körében - a települési önkormányzattal együttműködésben - gondoskodik a védőnői ellátásról.
(2) A védőnői ellátás biztosításáért a Kormány által rendeletben kijelölt állami intézményfenntartó szerv - az irányító vármegyei intézmény útján - felelős azzal, hogy
a) az ellátás jogszabályban előírt tárgyi feltételeit az állam a települési önkormányzattal kötött megállapodás útján is biztosíthatja, és
b) a Kormány által rendeletben kijelölt állami intézményfenntartó szerv a települési önkormányzat részére tájékoztatásul megküldi a védőnői ellátás megszervezésével összefüggő, a személyi és a tárgyi feltételek biztosítására vonatkozó döntéseket.”

A fentiek alapján javaslom, hogy a Képviselő-testület a határozat-tervezet mellékletét képező, az Egészségügyi, Gyermekjóléti és Szociális Intézmény működését meghatározó szakmai programot hagyja jóvá.


Kiskőrös, 2023. augusztus 28.

                                                                                     				Domonyi László s.k.,
                                                                                          				    polgármester



HATÁROZAT-TERVEZET


Kiskőrös Város Képviselő-testülete az Egészségügyi, Gyermekjóléti és Szociális Intézmény szakmai programját a határozat-tervezet mellékletében foglaltak szerint jóváhagyja.


Felelős: 	polgármester, 
Egészségügyi, Gyermekjóléti és Szociális Intézmény vezetője
Határidő:	azonnal


